วันนี้มาลองขาหมูเยอรมัน แห่งเดียวในโลก แค่ชื่อร้านก็อยากพิสูจน์แล้วว่าอร่อยสมคำเล่าลือไหม ร้านนี้เปิด 09.00 - 15.00 หยุดทุกวันอาทิตย์ ส่วนเรื่องที่ตั้งดูในแผนที่วงในจะเข้าใจง่ายกว่าค่ะ พูดถึงรสชาติขอบอกว่าอร่อยมากค่ะ ขาหมูหนังกรอบๆ ราดน้ำราดเข้มข้ม ชุ่มเข้าถึงเนื้อ ยิ่งกินยิ่งอร่อย ถ้าสั่งทานพร้อมเป็ดย่างยิ่งฟินไปกันใหญ่ ไม่มีกลิ่นคาวเลย หนังกรอบ เนื้อแน่น ในราคาแค่จานละ 65 บาท แต่ถ้าอยากกินแค่ข้าวขาหมูก็ 50 บาท หรือจะซื้อเป็นขาๆก็แค่ 200 บาท เป็ดย่างตัวละ 500 บาท เห็นราคาอย่าเพิ่งตกใจไป ถ้าได้ชิมแล้วจะบอกว่าคุ้มสุดๆ นอกจากนี้เขายังมีเมนูอื่นๆ ผัดกระเพราขาหมูก็รสชาติไม่ใช่เล่น ผัดคะน้าขาหมูเยอรมัน ผัดผงกระหรี่เป็ดย่าง ซุปซี่โครงหมูตุ๋น ซุปปีกเป็ดตุ๋น ก๋วยเตี๋ยวก็มีนะค่ะ อยากให้ไปลองชิมกันดู แต่ขอบอกว่าอย่าพลาดข้าวขาหมูเยอรมันเด็ดขาด